*A sokaság megkérdezte tőle: „Mi azt hallottuk a törvényből, hogy a Krisztus örökre megmarad: akkor hogyan mondhatod, hogy fel kell emeltetnie az Emberfiának? Ki ez az Emberfia?” (Jn 12,34)*

A kérdésben benne van az, hogy talán Jézus a Krisztus (görögből átvett szó, héber megfelelője: Messiás, jelentése: Felkent), de nincs bizonyosság, meggyőződés. Ezen kívül, ha felemeltetik az Emberfia, akkor meghal és eltávozik, az ígéret pedig úgy szól, hogy örökre megmarad? Kérdés kérdés hátán és nem látszik a megoldás.

A kérdezők szigorúan emberi szemmel és logikával próbálnak választ találni. Jézus megismeréséhez, a válaszok megtalálásához több kell. Nevezetesen Maga Jézus! Ő a Válasz. Rajta keresztül lehet megismerni a Mennyei Atyát, felismerni, hogy soha nem hagy el, hogy Ő örökké létezik és él, hogy az élet sokkal több mint a földön eltöltött idő és így tovább.

Jézust megismerni hittel lehet. Hidd el. Ő az Emberfia, a Krisztus! *Vadon Gyula*